2004D0292 — LV — 19.07.2005 — 002.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (2004. gada 30. marts) par TRACES sistēmas ieviešanu, ar ko groza Lēmumu 92/486/EEK (izziņots ar dokumenta numuru C(2004) 1282) (Dokuments attiecas uz EEZ) (2004/292/EK) (OV L 094, 31.3.2004, p.63)

Grozīta ar:









▼B

KOMISIJAS LĒMUMS

(2004. gada 30. marts)

par TRACES sistēmas ieviešanu, ar ko groza Lēmumu 92/486/EEK

(izziņots ar dokumenta numuru C(2004) 1282)

(Dokuments attiecas uz EEZ)

(2004/292/EK)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Lēmumu 90/424/EEK par izdevumiem veterinārā jomā ( 1 ), jo īpaši tā 37. pantu un 37.a pantu, ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu ( 2 ), jo īpaši tās 20. panta 3. punktu, ņemot vērā Padomes 1992. gada 13. jūlija Lēmumu 92/438/EEK par veterinārās robežkontroles procedūru datorizāciju (SHIFT projekts), ar ko groza direktīvas 90/675/EEK, 91/496/EEK un 91/628/EEK un lēmumu 90/424/EEK, kā arī atceļ lēmumu 88/192/EEK ( 3 ), jo īpaši tā 12. pantu, tā kā: (1) Komisijas 1991. gada 19. jūlija Lēmums 91/398 par datorizēto tīklu, kas savieno veterinārās iestādes (ANIMO) ( 4 ) nosaka principus, kuri regulē tīklu, kas savieno tos veterināros objektus, kas uzskaitīti Lēmumā 2002/459/EK ( 5 ). (2) Komisijas Lēmums 2003/24/EK ( 6 ) nosaka, ka jāizstrādā TRACES datorsistēma, kas apkopo ANIMO un SHIFT fukcijas. (3) Komisijas 1992. gada 25. septembra Lēmums 92/486/EEK, ar ko nosaka sadarbības veidu starp dalībvalstīm un servercentru ( 7 ), paredz to, ka dalībvalstu un ANIMO servercentra līgumu termiņš beidzas 2004. gada 31. martā. Minētais datums tādējādi ir TTACES sistēmas sākumpunkts, lai izvairītos no vajadzības pagarināt līgumu darbības laiku. (4) Dažas dalībvalstis nevar izmantot TRACES sistēmu no Komisijas norādītās dienās, piemēram, 2004. gada 1. aprīļa, jo tās vēl var nebūt gatavas pārslēgties no ANIMO uz TRACES sistēmu. Tādēļ jāparedz pārejas laiks, lai dalībvalstis pabeigtu TRACES uzsākšanu. (5) Tādēļ jāgroza Lēmums 92/486/EEK, lai ļautu pagarināt līgumus starp dalībvalstīm, kas noteikušas pārejas laiku, un ANIMO servercentru. (6) ANIMO servercentru un tos robežkontroles punktus, kas atrodas Vācijā, Austrijā un Itālijā, un ir uzskaitīti II pielikumā Komisijas 2004. gada 18. februāra Regulai (EK) Nr. 282/2004, ar ko paredz dokumentus to dzīvnieku deklarēšanai un veterinārajām pārbaudēm, kurus ieved Kopienā no trešām valstīm ( 8 ), jāpielāgo, ņemot vērā minēto robežkontroles punktu plānoto likvidāciju saistībā ar jauno dalībvalstu pievienošanos. (7) Lai ļautu pirmajai dalībvalstu grupai, kas īsteno TRACES, pie tās pierast, jaunās sistēmas funkcijas ievieš pakāpeniski, līdztekus nodrošinot to, ka reizē ar tās ieviešanu informācijas līmenis ir līdzvērtīgs tam, kas bija ANIMO sistēmā. (8) Ar TRACES sistēmas palīdzību jāpārsūta visa informācija, kas ietverta kopējo veterinārajos iekļuves dokumentos, ko Komisijas Regula (EK) Nr. 136/2004 ( 9 ) paredz produktiem, kopējos veterinārajos iekļuves dokumentos, ko Regula (EK) Nr. 282/2004 paredz dzīvniekiem, un Kopienas iekšējās tirdzniecības sertifikātos, kas saskaņoti ar Komisijas Regulu (EK) Nr. 599/2004 ( 10 ). (9) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, tā kā: IR PIEŅĒMUSI ŠO LĒMUMU.







1. pants

Šajā lēmumā piemēro šādas definīcijas:

(a) “ANIMO”: datoru tīkls, kas savieno veterinārās iestādes un kas paredzēts Lēmumā 91/388/EEK;

(b) “TRACES”: integrēta datorizēta veterinārā sistēma, ko paredz Lēmums 2003/24/EK.

2. pants

Dalībvalstis izmanto TRACES sistēmu no 2004. gada 1. aprīļa, un no minētā datuma vairs neievada paziņojumus ANIMO sistēmā.

3. pants

1. Dalībvalstis nodrošina to, ka, sākot no 2004. gada 1. aprīļa, TRACES sistēmā ievada šādus datus:

a) to sertifikātu I daļu, kas attiecas uz to dzīvnieku un dzīvnieku izcelsmes produktu tirdzniecību Kopienā, par kuriem noteikumi paredz iepriekšēja paziņojuma sniegšanu;

b) kopējos veterināros iekļuves dokumentus par dzīvniekiem, ko ieved dalībvalstī un kas paredzēti citai dalībvalstij, un

c) kopējos veterināros iekļuves dokumentus par Kopienā pārvadājamiem produktiem un produktiem, kas pieņemti saskaņā ar kārtību, ko paredz Direktīvas 97/78/EK 8. pants, 12. panta 4. punkts un 13. pants.

▼M1

2. Dalībvalstis nodrošina to, ka, sākot no 2004. gada 31. decembra TRACES sistēmā ievada šādus datus:

a) veselības sertifikātu I un II daļu par tirdzniecību un III daļu par pārbaudi;

b) kopējos veterināros iekļuves dokumentus par visiem dzīvniekiem, ko ieved Kopienā;

c) kopējos veterināros iekļuves dokumentus par visiem noraidītajiem sūtījumiem, kā arī par visiem produktiem, uz kuriem attiecas šādas Direktīvas 97/78/EK īpašās procedūras: i) 8. panta 4. punktā paredzētā uzraudzības procedūra, ii) 11. panta 1. punktā paredzētā procedūra, kas nosaka tranzītu no vienas trešās valsts uz citu trešo valsti, iii) 12. panta 1. punktā paredzētā procedūra, kas nosaka sūtījumus, kas ir paredzēti brīvajai zonai, brīvajai noliktavai vai muitas noliktavai, iv) 13. panta 1. punktā paredzētā procedūra, kas nosaka pārrobežu jūras transportlīdzekļu apgādi, v) 15. panta 1. punktā paredzētā procedūra, kas nosaka Kopienas izcelsmes produktu sūtījuma atpakaļievešanu.

3. Neskarot 2. punkta c) apakšpunktu, dalībvalstis nodrošina to, ka, sākot no ►M2 2005. gada 31. decembris ◄ TRACES sistēmā tiek ievadīti visi kopējie veterinārie iekļuves dokumenti attiecībā uz visiem produktiem, ko ieved Kopienā, un neatkarīgi no tā, kādas muitas procedūras tiem piemēro.

▼B

4. pants

Kopienas tiesību aktos jebkuras atsauces uz ANIMO uzskata par atsaucēm uz TRACES sistēmu, sākot no:

a) 2004. gada 1. aprīļa dalībvalstīs, kas neparedz izmantot 5. pantā paredzēto atkāpi;

a) 2004. gada 31. decembra dalībvalstīs, kas paredz izmantot 5. pantā paredzēto atkāpi.

5. pants

Atkāpjoties no 2. panta, dalībvalstis, kas to vēlas, var ieviest TRACES sistēmu ne vēlāk kā 2004. gada 31. decembrī. Tādā gadījumā tām jāpagarina līgumi ar ANIMO servercentru. Turklāt tām jāatļauj ANIMO servercentram iesniegt Komisijā visu to nosūtīto paziņojumu kopiju.

6. pants

Lēmuma 92/486/EK 2.a pantam pievieno šādu 8. punktu:

“8. Koordinētājas iestādes tajās dalībvalstīs, kas paredz piemērot Lēmuma 2004/292/EK 5. punktā ( 11 ) paredzēto atkāpi, nodrošina to, ka šā lēmuma 1. pantā minētie līgumi tiek pagarināti uz laika posmu no 2004. gada 1. aprīļa līdz 2004. gada 31. decembrim, izņemot Regulas (EK) Nr. 282/2004 II pielikumā uzskaitītos robežkontroles punktus, kuriem norādītais laika posms ir no 2004. gada 1. aprīļa līdz 2004. gada 30. aprīlim.

Saistībā ar šo punktu piemēro šādas maksas:

— 290 EUR par vienību (centrālā vienība, vietējā vienība, robežkontroles punkts).

— 32 EUR par robežkontroles punktu, kas uzskaitīts Regulas (EK) Nr. 282/2004 II pielikumā.”

7. pants

Komisija izstrādā IT funkciju to ziņojumu atgūšanai, ko nosūtījušas dalībvalstis, kas piedalās ANIMO sistēmā, un šādu ziņojumu ievietošanai TRACES sistēmā.

Šim nolūkam un Komisijas dalībai ANIMO sistēmā Komisijai piešķir 48 000 EUR.

8. pants

Šis lēmums ir adresēts dalībvalstīm.